Ρέι Μιστέριο

Ο **Όσκαρ Γκουτιέρεζ Ρούμπιο** (*Óscar Gutiérrez Rubio*, 11 Δεκεμβρίου 1974) είναι Αμερικανός επαγγελματίας παλαιστής, γνωστός ως **Ρέι Μιστέριο**. Είναι γνωστός για την καριέρα του στο WWE.

Ο Ρέι Μιστέριο είναι γνωστός για τις επικίνδυνες εναέριες κινήσεις του μέσα στο ρινγκ, όπου στο Μεξικό αυτό το είδος πάλης λέγεται *Lucha Libre*. Οι εναέριες κινήσεις του βοήθησαν στο να αρχίσει η καθιέρωση των μικρόσωμων παλαιστών, στις Ηνωμένες Πολιτείες στα τέλη της δεκαετίας του '90. Εκείνη την εποχή, ο Ρέι βρισκόταν στο WCW. Από το 2002 και έπειτα εμφανίζεται στο WWE, όπου έχει κερδίσει διάφορα πρωταθλήματα και το 2022 εντάχθηκε στο τιμητικό για τους θρύλους της βιομηχανίας WWE Hall of Fame.

## Καριέρα
### Πρώτα χρόνια
Ο Γκουτιέρεζ ξεκίνησε να ασχολείται με την επαγγελματική πάλη, στην ηλικία των 14 ετών το 1989. Σύντομα πήρε μεταγραφή για την κορυφαία εταιρεία πάλης του Μεξικού, το **Asistencia Asesoría y Administración (AAA)**, όπου έμεινε από το 1992 μέχρι το 1995. Επίσης, πέρασε από την ανεξάρτητη σκηνή της πάλης, κερδίζοντας διάφορα πρωταθλήματα.

### ECW
Το 1995, υπέγραψε με μια εταιρεία μεγαλύτερης εμβέλειας από το AAA, το **[[Extreme Championship Wrestling]]**. Ο Μιστέριο πάλευε συχνά με άλλους μικρόσωμους παλαιστές και έμεινε στην εταιρεία μέχρι τα μέσα του 1996.

### WCW
Το 1996 βρέθηκε στη τότε μεγαλύτερη εταιρεία πάλης, το **[[World Championship Wrestling]]**, όπου ο Ρέι έγινε γνωστός σε όλη την Αμερική. Εκεί δεν του δόθηκε ποτέ πρωταγωνιστικός ρόλος και παρέμεινε στη κατηγορία των ευκίνητων παλαιστών, κερδίζοντας κάποια πρωταθλήματα. Ο Ρέι κατάφερε να κερδίσει πέντε φορές το Πρωτάθλημα Ευκίνητων Παλαιστών και είχε σεναριακές αντιπαλότητες με τους Ντιν Μαλένκο, Κόναν, Έντι Γκερέρο και Κρις Τζέρικο. Το 1999, άρχισε να παλεύει με τα μεγάλα ονόματα της εταιρείας, χωρίς ο ίδιος να φθάσει το επίπεδο τους. Μέχρι το 2001 ο Μιστέριο έμεινε στην εταιρεία, η οποία εξαγοράστηκε από την ανταγωνιστική εταιρεία WWE.

### WWE
Το 2002, ο Μιστέριο ξεκίνησε να παλεύει για το WWE και σύντομα η δημοτικότητα του έφθασε σε νέα ύψη. Οι ικανότητες του στη πάλη και η αγάπη του κόσμου, είχαν ως αποτέλεσμα να εκτιμηθεί από την εταιρεία και γρήγορα ο Μιστέριο κατάκτησε τα πρώτα του πρωταθλήματα. Το 2005, ο Ρέι έγινε Ομαδικός Πρωταθλητής μαζί με τον καλό του φίλο Έντι Γκερέρο, ενώ αργότερα οι δυο τους είχαν μια σεναριακή αντιπαλότητα. Τον Νοέμβριο ο Γκερέρο πέθανε και ο Μιστέριο του απέδωσε φόρο τιμής σε διάφορα σόου της εταιρείας. Το 2006, κέρδισε τον αγώνα Royal Rumble, αφιερώνοντας τη νίκη του στον Έντι Γκερέρο. Με αυτή τη νίκη, ο Μιστέριο απέκτησε το δικαίωμα να διεκδικήσει το Παγκόσμιο Πρωτάθλημα Βαρέων Βαρών. Στο κορυφαία διοργάνωση της εταιρείας, τη WrestleMania, ο Μιστέριο κατάφερε να γίνει ο νέος πρωταθλητής. Για τους επόμενους μήνες, υπερασπίστηκε το πρωτάθλημα, ενάντια σε μεγαλόσωμους αντιπάλους και κατάφερε να το διατηρήσει για ένα τρίμηνο.

Έπειτα έμεινε εκτός δράσης για αρκετούς μήνες, λόγω ενός τραυματισμού στο γόνατο και όταν επέστρεψε το 2007 περιορίστηκε σε ασήμαντες για το κοινό αντιπαλότητες. Τα επόμενα δύο χρόνια βρήκαν τον Ρέι να έχει κόντρες με τον Παγκόσμιο Πρωταθλητή Βαρέων Βαρών Ετζ και με τον μεγαλόσωμο Κέιν, να κερδίζει δύο φορές το Διηπειρωτικό Πρωτάθλημα και να έχει μια μεγάλη κόντρα με τον Κρις Τζέρικο. Ο Μιστέριο έγινε για δεύτερη φορά παγκόσμιος πρωταθλητής, καθώς κέρδισε το Παγκόσμιο Πρωτάθλημα Βαρέων Βαρών το 2010. Η θητεία του ως πρωταθλητής κράτησε για μήνα. Σύντομα, άρχισε μια αντιπαλότητα με τον ανερχόμενο συμπατριώτη του, Αλμπέρτο Ντελ Ρίο, η οποία διήρκεσε για αρκετούς μήνες. Το 2011, για πρώτη φορά στη καριέρα του, κέρδισε το κορυφαίο πρωτάθλημα της εταιρείας, το Πρωτάθλημα WWE. Αφού ο Ρέι έχασε το τίτλο την ίδια ημέρα, τραυματίστηκε σοβαρά στο γόνατο και πέρασε από χειρουργείο. Τον Ιούλιο του 2012 επέστρεψε στα ρινγκ και διεκδίκησε χωρίς επιτυχία το Διηπειρωτικό τίτλο. Μετά, ο Ρέι άρχισε να συνεργάζεται με τον συμπατριώτη του, Σιν Κάρα, με τον οποίο και πάλευαν ως ομάδα. Τον Φεβρουάριο του 2013, ο Ρέι τραυματίστηκε ξανά και επέστρεψε το Νοέμβριο σώζοντας τους Σι Εμ Πανκ και Ντάνιελ Μπράιαν από μια επίθεση.

Τον Ιανουάριο του νέου έτους συμμετείχε στο Royal Rumple Match του ομώνυμου σόου, μπαίνοντας ως ο 30ός συμμετέχοντας, αλλά σε λίγα λεπτά αποκλείστηκε. Στην WrestleMania, συμμετείχε στον αγώνα Battle Royal 30-ανδρών, στον οποίο αποκλείστηκε από το Σεζάρο, ο οποίος και νίκησε. Την επόμενη μέρα είχε τον τελευταίο του αγώνα στο WWE ενάντια στον Μπαντ Νιους Μπάρετ, όπου και έχασε.

Από τότε, δεν εμφανίστηκε ποτέ ξανά στο WWE, με το οποίο ξεκίνησε διαμάχη για το συμβόλαιό του. Οι 2 πλευρές δεν τα βρήκαν, και ο Ρέι περίμενε απλά να λήξει το συμβόλαιό του. Στις 26 Φεβρουαρίου 2015, το συμβόλαιό του έληξε, αποχωρώντας έτσι από τo WWE.

#### Πρωταθλητής Ηνωμένων Πολιτειών (2018-2020)
Το 2018, ο Μιστέριο έκανε δύο εμφανίσεις έκπληξη στο Royal Rumble και στο Greatest Royal Rumble, δίχως να κερδίσει. Στις 19 Σεπτεμβρίου επιβεβαιώθηκε ότι ο Μιστέριο είχε υπογράψει διετές συμβόλαιο με το WWE.

Συμμετείχε στο World Cup WWE, αλλά ηττήθηκε στα ημιτελικά από τον Μιζ στο Crown Jewel. Δύο ημέρες αργότερα στο SmackDown Live, ο Μιστέριο δέχτηκε επίθεση από τον Ράντυ Όρτον, όπου του έσκισε τη μάσκα. Οι δύο τους πάλεψαν την επόμενη εβδομάδα, με τον Όρτον να παίρνει το πάνω χέρι. Στο Survivor Series στις 25 Νοεμβρίου, ο Μιστέριο συμμετείχε στην Ομάδα του SmackDown σε έναν αγώνα Survivor Series, όμως αποκλείστηκε από το Μπρον Στρόμαν και η ομάδα του έχασε. Στο TLC: Tables, Ladders & Chairs στις 16 Δεκεμβρίου, ο Μιστέριο νίκησε τον Όρτον σε έναν αγώνα με καρέκλες, τερματίζοντας τη διαμάχη τους. Στις 27 Ιανουαρίου 2019, στο Royal Rumble, ο Μιστέριο μπήκε με τον αριθμό 25 στον αγώνα, αλλά αποκλείστηκε από τον Όρτον.

Από τον Φεβρουάριο έως τον Μάιο, ο Μιστέριο έδωσε αρκετούς αγώνες για το Πρωτάθλημα Ηνωμένων Πολιτειών του Σαμόα Τζο. Δεν κατάφερε να τον κερδίσει στο Fastlane και στη WrestleMania 35. Αφού μεταφέρθηκε στο Raw ως μέρος του Superstar Shake-up, ο Μιστέριο κέρδισε τον τίτλο Ηνωμένων Πολιτειών στο Money in the Bank, και έγινε ο εικοστός πρώτος Πρωταθλητής WWE Grand Slam. Ωστόσο, στο επεισόδιο της 3ης Ιουνίου στο Raw, ο Μιστέριο ανακοίνωσε ότι θα επέστρεφε τον τίτλο στον Τζο λόγω τραυματισμού. Επέστρεψε από τον τραυματισμό του ένα μήνα αργότερα.

Στο επεισόδιο της 23ης Σεπτεμβρίου του Raw, ο Μιστέριο κέρδισε έναν αγώνα αποκλεισμού με μοιραία πεντάδα, ο οποίος τον οδήγησε να κερδίσει μια ευκαιρία για το Παγκόσμιο Πρωτάθλημα εναντίον του Σεθ Ρόλινς. Ωστόσο, την επόμενη εβδομάδα στο Raw, ο Μιστέριο και ο γιος του, Ντόμινικ, δέχτηκαν βίαιη επίθεση από τον Μπροκ Λέσναρ, με αποτέλεσμα ο τελευταίος να τραυματιστεί στο σενάριο. Στο επεισόδιο της 4ης Οκτωβρίου του SmackDown, ο Μιστέριο βοήθησε στο ντεμπούτο του Κέιν Βελάσκεζ ώστε εκείνος να επιτεθεί στον Λέσναρ αφού ο τελευταίος κατέκτησε το Πρωτάθλημα WWE. Στο Crown Jewel στις 31 Οκτωβρίου, ο Λέσναρ νίκησε τον Βελάσκεζ με υποταγή και συνέχισε να εφαρμόζει το λαβή υποταγής Κιμούρα μετά το τέλος του αγώνα, μέχρι που ο Μιστέριο επιτέθηκε στον Λέσναρ με μια καρέκλα. Την επόμενη εβδομάδα, ο Λέσναρ εγκατέλειψε το SmackDown και μετακόμισε στο Raw για να πάρει εκδίκηση από τον Μιστέριο, ο οποίος είχε μετακινηθεί στο Raw. Στο Survivor Series στις 24 Νοεμβρίου, ο Μιστέριο έχασε από τον Λέσναρ παρά την παρέμβαση του Ντόμινικ.

Ο Μιστέριο ανέκτησε το Πρωτάθλημα Ηνωμένων Πολιτειών στο επεισόδιο της 25ης Νοεμβρίου του Raw, όταν νίκησε τον Έι Τζέι Στάιλς αλλά 31 ημέρες αργότερα το έχασε κατά τη διάρκεια ενός house show στο Madison Square Garden από τον Αντράντε. Στη συνέχεια προσπάθησε να κερδίσει ξανά τον τίτλο στις 6 Ιανουαρίου 2020 και στις 20 Ιανουαρίου 2020 στο Raw, αλλά ο Αντράντε διατήρησε με επιτυχία τον τίτλο.

#### Συνεργασία με τον Ντόμινικ Μιστέριο (2020-2022)
Στο επεισόδιο της 20ης Απριλίου του Raw, ο Mysterio νίκησε τον Μέρφι για να προκριθεί στον αγώνα Money in the Bank ladder match. Στο Money in the Bank στις 10 Μαΐου, ο Μιστέριο δεν κατάφερε να κερδίσει τον αγώνα. Στο επόμενο επεισόδιο του Raw, μετά από έναν ομαδικό αγώνα ο Ρόλινς τράβηξε τον Μιστέριο από την ποδιά του ρινγκ και χρησιμοποίησε τη γωνία των ατσάλινων σκαλοπατιών για να του τρυπήσει το μάτι, βγάζοντάς τον εκτός μάχης. Αυτό είχε ως αποτέλεσμα να δημιουργηθούν εικασίες ότι ο Μιστέριο θα "αποσυρθεί", μετά από εβδομάδες κοροϊδίας από τον Ρόλινς. Ωστόσο, ο Μιστέριο και ο Ντόμινικ αργότερα στοχοποίησαν τον Ρόλινς, με τον Μιστέριο να τον προκαλεί σε έναν αγώνα "Μάτι για Μάτι" στο The Horror Show στο Extreme Rules- ο αγώνας θα μπορούσε να κερδηθεί με την "αφαίρεση" του βολβού του ματιού του αντιπάλου. Στην εκδήλωση της 19ης Ιουλίου, ο Μιστέριο έχασε τον αγώνα με φρικτό τρόπο (στο σενάριο), αλλά οι γιατροί πίστευαν ότι το μάτι του μπορούσε να σωθεί. Στο Payback στις 30 Αυγούστου, ο Μιστέριο και ο Ντόμινιν νίκησαν τους Ρόλινς και Μέρφι. Στο πλαίσιο του Draft 2020, ο Μιστέριο μεταφέρθηκε στο SmackDown. Ο Μιστέριο και ο Ρόλινς αντιμετώπισαν ο ένας τον άλλον σε έναν τελευταίο αγώνα δίχως περιορισμούς στο επεισόδιο του SmackDown στις 13 Νοεμβρίου, τον οποίο ο Μιστέριο κέρδισε μετά από βοήθεια από τον Μέρφι, ο οποίος στράφηκε εναντίον του Ρόλινς. Στο Royal Rumble στις 31 Ιανουαρίου 2021, ο Μιστέριο μπήκε 26ος στον αγώνα, αλλά αποκλείστηκε από τον Όμος.

## Στιλ
Ο Ρέι Μιστέριο είναι γνωστός για τα ακροβατικά του κατά την διάρκεια των αγώνων, όπου στο Μεξικό αυτό το είδος πάλης λέγεται *Lucha libre*, ενώ ο ίδιος βρίσκεται στην κατηγορία Highflyer. Εκπαιδεύτηκε στο άθλημα από τον θείο του "Ρέι Μιστέριο το Πρεσβύτερο", επίσης μεξικανικής καταγωγής παλαιστή.

## Προσωπική Ζωή
Ο Ρέι και η γυναίκα του, Άντζι, έχουν αποκτήσει δύο παιδιά, τον Ντόμινικ και την Αλία. Επίσης, είναι Ρωμαιοκαθολικός Χριστιανός, το οποίο γνωστοποιεί κάνοντας συχνά το σταυρό του πριν μπει στο ρινγκ.

## Στη πάλη
thumb|190px|right|Ο Ρέι ως Παγκόσμιος Πρωταθλητής Βαρέων Βαρών.
### Χαρακτηριστικές κινήσεις
* 619 (Τελειωτική κίνηση)
* Diving splash
* West Coast Pop
* Frog splash (Προς τιμήν του Έντι Γκερέρο)
* High speed roundhouse kick (στο κεφάλι ενός καθισμένου αντιπάλου)
* Springboard
* Baseball slide
* Diving hurricanrana

### Τίτλοι και κατορθώματα
#### Στο WCW
* *Ομαδικό Πρωτάθλημα WCW* (με τους Μπίλι Κίντμαν, Κόναν και Χουβεντούν Γκερέρα)
* *[[Πρωτάθλημα Ευκίνητων Παλαιστών|Πρωτάθλημα Ευκίνητων Παλαιστών WCW]]* (5 φορές)
* *Ομαδικό Πρωτάθλημα Ευκίνητων Παλαιστών WCW* με τον Μπίλι Κίντμαν

#### Στο WWE
* *[[Πρωτάθλημα WWE]]* (1 φορά)
* *[[Παγκόσμιο Πρωτάθλημα Βαρέων Βαρών (WWE)|Παγκόσμιο Πρωτάθλημα Βαρέων Βαρών]] (2 φορές)*
* *[[Διηπειρωτικό Πρωτάθλημα WWE|Διηπειρωτικό Πρωτάθλημα]] (2 φορές)*
* *[[Πρωτάθλημα Ηνωμένων Πολιτειών WWE|Πρωτάθλημα Ηνωμένων Πολιτειών]] (3 φορές)*
* *[[Ομαδικό Πρωτάθλημα WWE]]* (4 φορές - με τους Ετζ, Ρομπ Βαν Νταμ, Έντι Γκερέρο και Μπατίστα*)
* *Ομαδικό Πρωτάθλημα WWE SmackDown* (1 φορά - με το Ντόμινικ Μιστέριο)
* *Πρωτάθλημα Ευκίνητων Παλαιστών WWE* (3 φορές)
* *Νίκη στο Royal Rumble* (2006)
* *WWE Hall of Fame'' (Κλάση του 2023)

## Εξωτερικοί σύνδεσμοι

* Προφίλ στο WWE.com
* Λογαριασμός στο Twitter
* Προφίλ στο ProWrestling.About 

Κατηγορία:Επαγγελματίες παλαιστές
Κατηγορία:Επαγγελματίες παλαιστές του WWE